Китай са напуснали пазара на MSG, докато по-големите производители са разширили обхвата на своите съоръжения и са увеличили производствения си капацитет с [10—30]%, достигащ [3 500 000—4 000 000] тона, между 2016 г. и 2018 г. По време на същия период, общият свободен капацитет се е увеличил със [100—130] %. Считано от 2018 г., неизползваният капацитет сред осъществяващите дейност производители на MSG в КНР е изчислен на [дванадесет до петнадесет] пъти размера на потреблението на Съюза през разследвания период в рамките на прегледа.
 (148)
 Освен това няколко публично достъпни статии (90) се основават на пазарни доклади, които потвърждават бързото увеличение на производствените обеми на Китай. Въз основа на тази публично достъпна информация няколко водещи производители на MSG в КНР увеличиха капацитета си от 2015 г. насам.
 (149)
 В друга публично достъпна информация (91) е посочено, че Fufeng Group, един от водещите производители на MSG в КНР и основният износител за Съюза, е увеличило производствения си капацитет с 41 % — от 940 000 тона през 2015 г. на 1 330 000 тона през 2019 г. В същото време използването на капацитета от негова страна е спаднало до 80 %. Това означава, че свободният капацитет на един китайски производител през 2019 г. е възлизал на 266 000 тона, което е от [два до четири] пъти повече от потреблението на Съюза през същия период.
 (150)
 Като се има предвид, че в КНР има няколко други производители на MSG със съпоставим размер като посочената по-горе група Fufeng, е разумно да се заключи, че в КНР е налице значителен свръхкапацитет.
 4.1.2. Привлекателност на пазара на Съюза, експортни цени за трети държави и заобикаляне
 (151)
 Комисията проучи дали е вероятно китайските производители износители да увеличат своите експортни продажби за Съюза на дъмпингови цени, в случай че се допусне срокът на действие на мерките да изтече. Поради това, за да определи дали пазарът на Съюза е привлекателен по отношение на ценовите равнища, Комисията разгледа ценовите равнища на китайските производители износители за Съюза в сравнение с пазарите на други трети държави.
 (152)
 При липсата на съдействие Комисията използва статистическите данни на Евростат и GTA. Беше установено, че средната китайска експортна цена за Съюза е само малко по-ниска от общата средна китайска експортна цена за пазарите на други трети държави. Като се има предвид, както е обяснено в съображение 221, че китайските цени на вноса за ЕС (без антидъмпинговото мито) подбиват значително цените на промишлеността на Съюза през РПП, е много вероятно, в случай че се допусне срокът на действие на мерките да изтече, пазарът на Съюза да бъде по-привлекателен за китайските износители, отколкото пазарите на други трети държави. Това е така, защото без мита китайските износители биха могли да изнасят за Съюза на цени, по-високи от тези за пазарите на други трети държави, но все още под цените на промишлеността на Съюза.
 (153)
 Беше установено и че независимо от действащите антидъмпингови мерки вносът от Китай се е запазил сравнително стабилен както по отношение на обема, така и на пазарния дял, като представлява пазарен дял между [4—7 %]